《黄宪使水亭新成诸公小集因泛舟游诸洞》
明代·游朴

水亭宛转水中央，石色波光竞入觞。只讶蜃楼浮日紫，又疑鳌海驾山苍。

清波暮起鱼龙舞，碧汉春看燕雀翔。相对嗒然迷出处，不知身已在慈航。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。